stanford-oval/wikipedia huggingface dataset:
מנזר קלרבו
היסטוריה > ההקמה

הקמת המנזר התרחשה בתקופת ההתפשטות הראשונית של מסדר הציסרציאנים. בשנת 1115 מנזר-האם ביישוב סיטו - מנזר סיטו -הקים שתי שלוחות "אבאציות" - מנזרים ראשיים - לה פרטה (La Ferté) ופונטיני (Pontigny) . עם הקמת המנזר הרביעי, מנזר מורימון בחבל שמפאן, הוחלט לעלות על קרקע שנתרמה על ידי קרוב משפחה של המייסד, ברנאר מקלרבו, על אדמות שבבעלות רוזן שמפאן, איג מטרואה, בדיוקסיית לאנגר (לימים דיוקסיית טרואה), ולהקים בה מנזר ציסטרציאני חמישי .
מנזר זה, מנזר קלרבו, הוקם ב-25 ביולי 1115 בקרחת יער מבודדת שנוצרה על ידי הנזירים במקום שכונה אחר כך "עמק האבסינת", על גדת נחל אוב. המקום נקרא בלטינית גם "clara vallis" כלומר "עמק מואר", ומשם השם הצרפתי שלו - קלרבו. מייסדי המנזר היו כאמור הנזיר ברנאר שנודע כ "ברנאר מקלרבו" (לימים ברנרד הקדוש) ועוד תריסר נזירים, לפי המנהג הציסטרציאני. את מיקום המנזר בחרו בקפידה כדי שיתאים לדרישות המסדר:ריחוק מהעולם וגישה לזרם מים, לצורך תברואה ואפשרות להקים טחנת קמח ולנהל משק אוטארקי.
מצד שני נמצא האתר שני קילומטר מרחק מן הדרך הרומית הגדולה שחיברה את מילנו עם בולון.
היסטוריה > קלרבו הראשונה 1135-1115

המבנים הראשונים של המנזר, בנויים מעץ, אחר כך מאבן, יצרו מנזר הולם את כללי בנדיקטוס הקדוש - מסביב לקלויסטר נבנו קפלה, חסר שינה ורפקטוריום. הכוך של ברנאר התחבר עם הקפלה. בשנים 1115–1135 הסביבה עובדה, גם היער נוצל ואפיק נחל האוס הוסט.
המנזר שלט על אחוזה עשירה שכללה כרמים, נפחיות, שדות, מכרות מלח ויערות. רחוק מלהיות אוטארקי, שכן קרוב לדרכם של ירידי שמפאן
והפך לצומת מסחר חשוב. סמוך לשדותיו נבנתה רשת אסמים.
היסטוריה > קלרבו השנייה 1708-1135

בשל פעילותו המגוונת, הפך המנזר צר מדי והחל משנת 1135 הוחלט לבנות אחד חדש 400 מ' מזרחית מהמקום הראשון. הכריזמה והיוקרה של ברנאר מקלרבו משכה אל המנזר חניכים רבים מרחבי אירופה: בשנים 1115–1153 888 נזירים (ביניהם "פוסטולנטים" ב"טרום-חניכות") עברו דרך קלרבו, ביניהם גם אפיפיור לעתיד - אאוגניוס השלישי. עוד בחייו של ברנאר מקלרבו נזירים אלה הקימו 68 מנזרים בצרפת, איטליה, גרמניה, אנגליה, ספרד ופורטוגל. בשנת 1152 הארכיבישוף מלונד (שוודיה), אסקיל, ביקר אצל ברנאר בקלרבו והתרשם מאוד מפעילותו. בשנת 1177 הוא פרש מתפקידו והתיישב כנזיר במנזר קלרבו, בו נפטר בשנת 1781.
בעת מותו של ברנאר ב-20 באוגוסט 1153 חיו במנזר כ-700 נזירים. בניית המנזר השני לא הושלמה עדיין. כנסייתו נחנכה בשנת 1174, השנה שבו הוכרז ברנאר מקלרבו לקדוש של הכנסייה הקתולית. אורכה היה 105 מ' ורוחבה 44 מ'. היו לה ספינה ראשים ושתי ספינות משניות ו-11 חלקים. היה בה טרנספט בעל אורך 54 מ' שכלל 8 מזבחים מרובעים אחד מול השני. הסגנון היה סגפני לפי עקרונו של ברנאר - "דבר לא יסיח את העין מהאל". היה לה צלב מעץ וכנראה, החל מן המאה ה-13 - פסל הבתולה הקדושה.
הכנסייה צוידה בבית מקהלה גדול עם דאמבולטוריום (או אמבולטוריום), מסביב לקברו של ברנאר, עם תשע קפלות. מחדר השינה בית מדרגות הוביל לכנסייה, כדי לאפשר לנזירים ללכת לתפילה הלילית.
הקלויסטר נבנה במחצית השנייה של המאה ה-12 ועבר שינויים במאות הבאות. מסביבו אורגנו בית האחים החילונים, המטבח, הרפקטוריום (חדר האוכל), אולם החימום (שנקרא פעם קלפקטוריום) ובית הנזירים. באחרון נמצאו בקומה הראשונה חדר השינה של הנזירים ובקומת הקרקע - הסקריפטוריום. בפני הכניסה לרפקטוריום נמצא כיור לנטילת הידיים. האדריכלות הציסטרציאנית בקלרבו וגם בפונטנה נועד לשרת את צורכי הנזירים. היו בהם מבנים שנועדו לחיי היום-יום (בתי הנזירים והחילונים, האולמות המשותפים - טחנות, מטבחים וכו') והיה בניין שנקרא "אבאציאלי" שנועד לתפילה.
האידיאל הציסטרציאני דרש לנהל חיים המבוססים על תפילה ועבודת כפיים. ולכן הספרייה הראשונה במנזר כללה רק ספרי דת ספורים.
בשנת 1224 רכש המנזר קלרבו בית בפריז כדי לאכסן מוסד אקדמי לנזירים. ב-1246 הוקמה בו מכללת סן ברנאר שבו סטודנטים ציסרציאנים הכינו את עבודת התואר שלהם בתאולוגיה.
המנזר הצטיין מאוחר יותר בספרייה גדולה שכללה 1700 כתבי יד מן המאה ה-15 וכן 3.800 כתבי יד ו-35000 ספרים מודפסים מן המאה ה-18.
במנזר נקברו פרט לברנרד הקדוש, עוד מספר אנשים מפורסמים שבחרו בחיי נזירות סגפנית:אנרי מצרפת, שהיה אחיו של המלך לואי השביעי, אלכסנדר מקלן, אחד מממשיכי מפעלו של ברנאר מקלרבו, אנרי מארדק, שכיהן כאב המנזר ווקלר, והיה לימים ארכיבישוף יורק, כמו כן פיליפ, ארכידיאקון מליאז', וכו'.
היסטוריה > הפצת תורת הנזירות הציסטרציאנית

מנזר קלרבו היה הפורה ביותר בין כל המנזרים הציסטרציאנים בעיקר הודות לכריזמה של ברנרד הקדוש. חניכיו הפיצו את תורתו בצרפת cab, בשנת 1153 מתוך 345 מנזרים ציסטרציאנים 167 היו שלוחות של מנזר קלרבו. במהלך הזמן ברחבי אירופה הקימו או אימצו בוגרי המנזר 80 מנזרים שהיו שלוחות ישירות שלו ובסך הכל עוד 350 מנזרי-שלוחות בכל אירופה.
היסטוריה > הפצת תורת הנזירות הציסטרציאנית > בצרפת

- מנזר טרואה פונטן Trois Fontaines
- מנזר פונטנה Fontenay
- מנזר פואני Foigny
- מנזר נוטר דאם ד'איני Notre-Dame d'Igny
- מנזר רני Reigny
- מנזר נוטר דאם ד'אור Notre-Dame d'Ourscamp
- מנזר שרלייה Cherlieu
- מנזר נוטר דאם דה לונפון - Notre-Dame de Longpont
- מנזר ווסל Vaucelles
- מנזר ווקלר Vauclair
- מנזר לה גראס-דייה באוני (Aunis) La Grâce-Dieu
- מנזר אוטקומב - Hautecombe
- מנזר בוזה - Buzay
- מנזר באלרן - Balerne
- מנזר אול Aulps
- מנזר נוארלאק Noirlac
- מנזר אובריב Auberive
- מנזר בניסון-דייה - Bénisson-Dieu
- מנזר נוטר דאם דה לאריבור Notre-Dame de Larrivour
- מנזר קלרמארה Clairmarais
- מנזר בלפרש Belleperche
- מנזר בולייה-אן-רוארג Beaulieu-en-Rouergue
- מנזר גראנסלב Grandselve
- לה פרה La Prée
- מנזר סאוויני Savigny
- מנזר ואל רישה Val-Richer
- מנזר פונמוריני Fontmorigny
- מנזר אובפייר Aubepierre
- מנזר נוטר דאם דה לוס Notre-Dame de Loos
- מנזר לונגה Longuay
- מנזר בולאנקור Boulancourt
-מנזר קלרמון Abbaye de Clermont
- מנזר מוריי Abbaye de Moreilles
- מנזר לה פרוז La Peyrouse
- מזנר נוטר-דאם דה מור Notre-Dame de Mores
- ואלאנס Valence
- שאריטה לס לזין Charité-lès-Lézines
היסטוריה > הפצת תורת הנזירות הציסטרציאנית > בשווייץ

מנזר בונמון - Bonmont
היסטוריה > הפצת תורת הנזירות הציסטרציאנית > בגרמניה

מנזר אברבאך Eberbach
מנזר אימרו - Himmerod
היסטוריה > הפצת תורת הנזירות הציסטרציאנית > בספרד

מנזר מורואלה Moreruela
מנזר אוסיירה Oseira
מנזר סובראדו Sobrado
מנזר מלון Melón
מנזר מיירה Meira
מנזר סנטה אספינה Santa Espina
מנזר ולפראיסו Valparaíso
מנזר מונטדראמו Montederramo
מנזר ארמנטיירה Armenteira, על יד מייס (פונטוודרה)
מנזר אויה Oya
מנזר אסיביירו Acibeiro
היסטוריה > הפצת תורת הנזירות הציסטרציאנית > באנגליה

מנזר ריבו Rievaulx
מנזר פונאטנס Fountains
היסטוריה > הפצת תורת הנזירות הציסטרציאנית > באיטליה

מנזר קיאראוואלה (מילנו) Chiaravalle
מנזר קיאראוואלה דלה קולומבה Chiaravalle della Colomba
מנזר טרה פונטאנה Tre Fontane
מנזר קאזאמארי Casamari
מנזר קבואבאס Cabuabbas
מנזר סנטה מריה דלה פאלודי Santa Maria delle Paludi
מנזר סן פייטרו דלה קאונינקה San Pietro della Canonica
היסטוריה > הפצת תורת הנזירות הציסטרציאנית > בפורטוגל

מנזר לפואש Lafões
מנזר טארוקה Tarouca
מנזר אלקובאסה - Alcobaça
מנזר סאלסדש - Salsedas
היסטוריה > הפצת תורת הנזירות הציסטרציאנית > בבלגיה

מנזר לה דין Les Dunes
מנזר וייה-לה-ויל Villers-la-Ville
מנזר אולן Aulne
מנזר קמברון Cambron
היסטוריה > הפצת תורת הנזירות הציסטרציאנית > בויילס

מנזר וייטלנד Whitland
מנזר מארגם Margam
היסטוריה > הפצת תורת הנזירות הציסטרציאנית > באירלנד

מנזר מליפונט Mellifont
היסטוריה > הפצת תורת הנזירות הציסטרציאנית > בשוודיה

מנזר אלווסטרה Alvastra
מנזר נידאלה Nydala
היסטוריה > הפצת תורת הנזירות הציסטרציאנית > בדנמרק

מנזר אסרום Esrum
היסטוריה > הפצת תורת הנזירות הציסטרציאנית > בהולנד

מנזר קלארקאמפ Klaarkamp
היסטוריה > הפצת תורת הנזירות הציסטרציאנית > בהונגריה

מנזר זירץ Zirc
היסטוריה > הפצת תורת הנזירות הציסטרציאנית > בקרואטיה

מנזר טופוסקו Topusko
היסטוריה > קלרבו השלישית, 1792-1708

במאה ה-18 נשארה קהילת המנזר משגשגת עם 200,000 דונם של יערות, כרמים ושדות ראויים לעיבוד חקלאי. מתוך שאיפה לשיפור תנאי המחיה החליט המנזר בשנת 1708 להרוס חלק גדול מהבניינים מימי הביניים ולבנות מנזר מונומנטלי בסגנון קלאסיציסטי. נותר רק בית החילונים מכיוון שהפך בינתיים לקפלה.
מימי המהפכה עד לימינו > המהפכה

בשנת 1789 בעקבות צו מ-2 בנובמבר 1789 שהעמיד את נכסי הכנסייה הקתולית לרשות האומה, נמכר המנזר כ"נכס לאומי" . בשנת 1792 תעשיינים קנו את האתר על מנת למקם בו בתי חרושת. בית מלאכה לזגוגית הוכנס לתוך המנזר עצמו. אמנם הם פשטו רגל והמקום נקנה מחדש על ידי המדינה בשנת 1808 כדי להופכו לבית סהר.
מימי המהפכה עד לימינו > בית הסוהר המרכזי של קלרבו

הפיכת מנזרים לבתי כלא במאה ה-19 הייתה נפוצה למדי (ראו מון סן מישל, מנזר פונטוורו Fontevraud ואחרים) ונקשרה ברפורמת במערכת הפלילית שהנהיגה בשנת 1808 בהתאם בהחלטות נפוליאון הראשון - עונש חדש:"שלילת החירות". המנזרים על חומותיהם וכוכיהם נראו הולמים היטב את מטרה זו. בנוסף התושבים מצאו במוסדות העונשין האלה תחליף כלכלי מסוים במקום הקהילה הדתית.
מתחם המנזר נתפס כולו על ידי בית הסוהר.:בניין החילונים היה לכלא לנשים אחר כך לבית מלאכה, לטקסטיל, שבו היזמים המקומיים העסיקו את כוח האדם מקרב הכלואים. הקלויסטר הגדול הפך לבית כלא גדול לגברים, ובו נכלאו בין היתר, החל משנת 1812 החיילים המרדנים של הצבא הגדול של נפוליאון. באותה שנה נמכרה כנסיית המנזר נמכרה כדי לשמש כמחצבת אבן שנועדה לעזור בהחזרת חובות המוסד. אמנם מנהל הכלא פוטר בקבות החלטה זו מכיוון שבנסיבות האלה היו נשארים האסירים ללא מקום תפילה. בשנת 1847 פרצה שערורייה לגבי מפעל האסירים אחרי שבמהלך 30 חדשים 700 אסירים מצאו את מותם בגלל תנאי החיים בו: כליאה לילית ללא השגחה בתאים גדולים, נתונים לחסדי עבריינים אלימים וראשי כנופיות, תזונה זעומה ורעילה מורכבת מלחם מעורבב עם גיר שנועד לתת לו מראה של "לחם לבן" ועבודות פרך.
במאה ה-19 נועד הכלא להכיל 2700 אסירים, מתוכם 500 נשים ו-550 ילדים. עם האסירים המפורסמים נמנה קלוד זה, ששימש השראה לסופר ויקטור הוגו.
חוק משנת 1875 חייב שימוש בתאים אינדיבידואליים. בגלל חוסר אמצעים אחרים ארגנה הנהלת בית הסוהר תאים שכונו "כלובי תרנגולות" (מיטות מוקפות כל אחת בסורגים לאורך פרוזדורים). הם היו בשימוש עד שנת 1970.
מימי המהפכה עד לימינו > השינויים אחרי 1970

בית הכלא המשיך להשתמש בבניינים מן המאה ה-18 אולם בית הסוהר המרכזי עבר משנת 1971 לבניינים חדשים שהחליפו את כנסיית המנזר הישנה. בבניינים היסטוריים התמקמו חדרים של משרד המשפטים ובמיוחד, אחרי שנת 2002, של משרד התרבות שנפתחו לביקורים.
התנהל תהליך רחב של שיפוצים :בשנים 2003–2013 שיפוץ אולם השינה של הקונרסים - שריד יחיד של המנזר מימי הביניים, שופצו כלא הילדים, הוסדרו במרחבים החיצוניים, אמצעי הבטיחות למבקרים וב-1815 הסתיים שיפוץ הרפרקטוריום של הנזירים שהפך ב-1813 לקפלה של האסירים.
כל שנה מבקרים את המקום כ-20,000 מבקרים על מנת לראות את תנאי הכליאה במאה ה-19 וכדי להשתתף בפסטיבל למוזיקה קלאסית "צללים ואורות" שהוקם כאן בשנת 2004 על ידי אן-מארי סאלה. מתארגנים מופעים גם בפני אסירי בית הסוהר המרכזי.
מימי המהפכה עד לימינו > אישים קבורים במנזר קלרבו בצרפת

פיליפ הראשון, רוזן פלנדריה- גופתו הובאה מארץ ישראל
מלאכי הקדוש
ברנאר מקלרבו (ברנרד הקדוש)
תרזה מפורטוגל, רוזנת פלנדריה
לקריאה נוספת

Abbaye de Clairvaux Saison 2018 - Association Renaissance de l Abbaye de Clairvaux, Ville-sous-la-Ferte
Jean-François Leroux-Dhuys - Clairvaux : de l'abbaye à la prison . La Marche de l'Histoire . France Inter 12 .06.2012 ..
הערות שוליים

↑  בלטינית ביניימית abbatia
↑  החוברת "Abbaye de Clarivaux -   Saison 2018
↑  A. Boudin
1 2  M.Gildas 1908
| --- | --- |
בקרת זהויות :  NLI: 987007580813605171  BnF: cb11937173n (data)  GND: 3023813-4  ISNI: 0000 0001 2204 1303  LCCN: n81086807  NKC: ko2003165362  SUDOC: 027299430  VIAF: 168521834   WorldCat (עם VIAF): 168521834 
ברנרד הקדוש כותב, ציור מאת פיליפ קאנטן
חזית מנזר קלרבו, כעת בית סוהר מרכזי
ישיבת חזון נחום

| --- | --- |

 מוסד חינוכי
 השתייכות:  כלל חסידי
 תקופת הפעילות:  תשמ"ח (1988) – תשע"ט (2019)
 מייסדים:  הרב צבי כץ
 מיקום
 מיקום:  זכרון מאיר, בני ברק
 מדינה:  ישראל ישראל
 קואורדינטות:  32°05′29″N 34°50′24″E﻿ / ﻿32.091515643964°N 34.840129050107°E﻿ / 32.091515643964; 34.840129050107
 he
 
ישיבת חזון נחום הייתה ישיבה כלל חסידית בבני ברק בראשות הרב צבי כץ. הישיבה נוסדה בשנת תשמ"ח (1988) כישיבה קטנה, ושלוש שנים לאחר מכן נפתחה אף ישיבה גדולה. הישיבה מנתה מאות בחורים ואברכים. היא נסגרה בשנת תשע"ט (2019) אחרי 29 שנות פעילות.
מאפיינים

הישיבה הוקמה בשנת תשמ"ח על ידי הרב צבי כץ, חסיד סלונים. היא נקראה חזון נחום על שם הרב נחום יואל הלפרין ובניו תמכו בה כלכלית. לפני כן היה הרב כץ ראש כולל שהוקם על ידי הרב הלפרין.
זו הייתה בין הישיבות החסידיות הראשונות שלא השתייכו לחצר חסידית מסוימת, מגמה שהתחזקה בהמשך עם פתיחתם של קהילות ומוסדות כלל חסידיים נוספים. הישיבה שילבה את שיטת הלימוד ה'ליטאית' עם חינוך חסידי. שפת הדיבור בישיבה הייתה עברית ולא יידיש.
המנהל הרוחני היה הרב ישראל אהרונסון והמשגיח הרב אשר זאב ורנר (בנו של הרב חיים ורנר). מנהל הישיבה היה שלמה קוסטליץ חבר מועצת עיריית בני ברק.
שקיעת קרנה של הישיבה

במרבית שנות קיומה בלטה הישיבה בין הישיבות הכלל חסידיות, לצד ישיבת נזר התורה וישיבת חיי משה. בשנותיה האחרונות חל פיחות במעמדה ולמדו בה בחורים פתוחים יותר לדעת ראש הישיבה. בשנת תשע"ח נעשה ניסיון רענון. קבוצה של 70 בחורים סולקה מהישיבה ונותרו בה 70 תלמידים. לקראת שנת הלימודים תש"פ, עקב הרשמה חלשה נסגרה הישיבה והבחורים עברו לישיבות אחרות.
שקיעת קרנה של הישיבה > מוסדות

בין המוסדות שפעלו בישיבה: ישיבה גדולה, ישיבה קטנה, כולל אברכים, מכון הוצאה לאור ספרים וכתבי יד.
הישיבה הקטנה נמצאת בשכונת זכרון מאיר ולומדים בה כ-80 תלמידים. גם היא בראשות הרב צבי כץ, והמשגיח הוא הרב נחמן יוסף וילהלם, מחבר ספרים תורניים.
בשנת תשע"ו (2016) הקים הרב כץ ישיבה קטנה כלל-חסידית נוספת בשם "טל תורה". לישיבה זו צביון חסידי-שמרני ושפת הדיבור בה הוא יידיש בלבד. הישיבה נוהלה בתחילה על ידי הרב דוד הלברשטאם, בן האדמו"ר מגורליץ. וכיום מנוהלת על ידי הרב מרדכי אריה פרידמן (בן הרב אליעזר דוד פרידמן). באלול תשע"ט נפתחה הישיבה הגדולה טל תורה, ישיבת המשך לבוגרי הישיבה הקטנה, בסגנון דומה. הישיבה מנוהלת על ידי הרב מנחם קאליש, האדמו"ר מאמשינוב ארצות הברית, ונמצאת במבנה ישיבת חזון נחום שנסגרה באלול תשע"ט.
הערות שוליים

↑  'חזון נחום' נסגרת; הבחורים נותרו בלי ישיבה, באתר כיכר השבת
פראונים

| פראונים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
תת־מערכה:: סרטנאים
על־מחלקה:: Multicrustacea
מחלקה:: סרטנים עילאיים
סדרה:: מעשירי רגל
תת־סדרה:: פראונים
שם מדעי
 Dendrobranchiata ‏בייט, 1888

פראונים (שם מדעי: Dendrobranchiata) היא תת-סדרה של מעשירי רגל ימיים. הם דומים בחזותם לחסילונים, וההבדל העיקרי הוא בצורת הזימים. תת-הסדרה מכילה עשרות מינים השונים בצבעם ובתפוצתם.
מיון

על-משפחה: Penaeoidea
משפחה: Aciculopodidae - נכחדה
משפחה: Aegeridae - נכחדה
משפחה: Aristeidae
משפחה: Benthesicymidae
משפחה: Carpopenaeidae - נכחדה
משפחה: Penaeidae
משפחה: Solenoceridae
משפחה: Sicyoniidae
על-משפחה: Sergestoidea
משפחה: Luciferidae
משפחה: Sergestidae
גוגל סקולר

| --- | --- |


 סוג:  מנוע חיפוש 
 תקופת הפעילות:  נובמבר 2004 – הווה (כ־20 שנה) 
 בעלות:  חברת גוגל 
 הרשמה:  אופציונלית
 scholar.google.com
 
גוגל סְקוֹלַר (באנגלית: Google Scholar) הוא מנוע חיפוש מקוון מבית היוצר של גוגל, הממפתח את הטקסט המלא של מאמרים, דוחות טכניים, דו"חות לפני הדפסה, תזות, ספרים, ומסמכים אחרים ממגוון רחב של הוצאות ובמקצועות שונים.
מנוע החיפוש, הושק בגרסת בטא בנובמבר 2004.
המנוע כולל כתבי עת מקוונים שרובם עברו ביקורת עמיתים מאירופה וארצות הברית ושייכים להוצאות הגדולות ביותר בתחום.
הוא דומה בהתנהלותו למנועי החיפוש החינמיים Scirus מ-Elsevier, CiteSeerX, ו-getCITED או מנועים למנויים Scopus של Elsevier ו-Web of Science של Thomson ISI.
מוטו

מוטו גוגל סקולר - "עימדו על כתפי נפילים" (Stand on the shoulders of giants) – היא מחווה למלומדים שתרמו למדע במרוצת מאות שנים וסיפקו את היסודות להישגים אינטלקטואליים חדשים, ובמיוחד לאייזק ניוטון, שהסיסמה מבוססת על ציטוט ממכתב שכתב ובו נאמר "אם הרחקתי לראות, הרי זה משום שעמדתי על כתפיהם של ענקים."
מאפיינים וייחודיות

גוגל סקולר מאפשר למשתמשים לחפש עותקים דיגיטליים או פיזיים של מאמרים, באינטרנט או בספריות.
התוצאות הרלוונטיות ביותר למילות החיפוש יופיעו בראש הרשימה, לפי דירוג המחבר, מספר האזכורים של המאמר ועדכניות האזכורים.
חיפוש יעיל יכול להתבצע בסינון לפי שנת פרסום כדי לבחור מילות חיפוש מקצועיות ומתאימות, ניתן להיעזר במקורות משניים כגון ויקיפדיה.
במסגרת איתור מאמר המערכת מציעה מאמרים הדומים לו או מאמרים שציטטו אותו.
מכיוון שרבות מתוצאות החיפוש של גוגל סקולר מקושרות למאמרים מסחריים, רוב האנשים יוכלו לגשת רק לתקציר המאמר ולפרטיו הביבליוגרפיים, ויצטרכו לשלם דמי לגישה לכל המאמר. סטודנטים ממוסדות אקדמיים לרוב יכולים לקבל גישה למאמר המלא דרך ספריית המוסד.
תחום משפטי

לגוגל סקולר מאגר משפטי נרחב של ארצות הברית. המאגר כולל חוות דעת שפורסמו במקרי ערעורי מדינה ובית משפט עליון בארצות הברית משנת 1950, כתובים מבתי משפט מחוזי ופדרליים בארצות הברית, ערעורים, מס ופשיטת רגל משנת 1923 וכתובי בית משפט העליון האמריקאי משנת 1791.
גוגל סקולר מוסיף קישורים לציטוט בלחיצה בתוך המקרים והכרטיסיות המאפשרות לעורכי הדין לחפש תקדימים וציטוטים לאחר ההחלטה של בית המשפט.
הערות שוליים

↑  Rita Vine, Google Scholar, Journal of the Medical Library Association 94, 2006-01-01, עמ' 97-99
↑  Google Scholar Library Links, scholar.google.com
↑  About Google Scholar, scholar.google.com
1 2 3  Google Scholar Search Tips, scholar.google.com
↑  סיגל תפארת, איך לחפש מאמרים בגוגל סקולר?, ‏2019-05-08
↑  How to Use Google Scholar for Legal Research, lawyertechreview.com
| --- | --- |
בקרת זהויות :  LCCN: n2016036728  VIAF: 832146936606613780116   WorldCat (עם VIAF): 832146936606613780116 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
טניס בישראל

שחקן טניס בטורניר החורף של אשדוד, 2024
תחרויות טניס רשמיות נערכו בישראל עוד לפני הקמת המדינה. בשנות ה-30 וה-40 נערך טורניר "אליפות ארץ-ישראל בטניס", לימים אליפות ישראל בטניס. בשנת 1946 נוסד איגוד הטניס בישראל (שהוקם במתכונתו הנוכחית ב-1984). בשנת 1947 נשלחה נציגות ראשונה של טניסאים ארץ-ישראלים לטורניר מסוג גראנד סלאם, כאשר יהודה פינקלקראוט, גרטרוד קורנפלד ומרדכי אפל התחרו תחת דגל המנדט הבריטי באליפות וימבלדון. בשנת 1948 התקבלה ישראל למשחקי גביע הדייוויס והופעת הבכורה של נבחרת ישראל נערכה בגביע דייוויס 1949 בהפסד לדנמרק העדיפה. בשנות ה-70 חלה התפתחות בענף בין היתר עם הקמת המרכז לטניס בישראל שכיום מפעיל 19 מרכזים ו-172 מגרשי טניס ברחבי הארץ.
אליפות ישראל בטניס החלה להתקיים עוד ב-1934 והנשים החלו להתחרות באליפות ב-1937. הטורניר מתקיים בחודש דצמבר, והוא נערך על ידי איגוד הטניס בישראל.
הישגים בולטים

הטניס הישראלי ייצר מספר טניסאים אשר זכו להצלחה בינלאומית וביניהם: שחר פאר, אנה סמשנובה, עמוס מנסדורף, שלמה גליקשטיין, דודי סלע והצמד אנדי רם ויוני ארליך. הישגי השיא של טניסאים ישראלים בקטגוריית יחידים הם הגעתם של שחר פאר ועמוס מנסדורף לשלב רבע הגמר בטורנירי גראנד סלאם. בקטגוריית הזוגות הישג השיא הוא זכייתם של אנדי רם ויוני ארליך באליפות אוסטרליה הפתוחה בשנת 2008. דירוג השיא של טניסאית ישראלית שייך לשחר פאר שדורגה במקום ה-11 בעולם ודירוג השיא של טניסאי ישראלי שייך לעמוס מנסדורף שדורג בשיאו במקום ה-18 בעולם.
הדירוג הנוכחי של נבחרת ישראל בדירוג נבחרות הגברים של גביע דייוויס, הוא המקום ה-28 בעולם, נכון ל-18 בספטמבר 2024. הישג השיא של נבחרת הגברים הוא ההגעה לחצי גמר גביע הדייוויס בשנת 2009 והישג השיא של נבחרת הנשים הוא הגעה לרבע גמר גביע הפדרציה בשנת 2008.
ראו גם

אליפות ישראל בטניס
המרכז לטניס בישראל
איגוד הטניס בישראל
נבחרת גביע הפדרציה של ישראל
נבחרת גביע דייוויס של ישראל
הערות שוליים

↑  אלופי ישראל בטניס, המרכז לטניס בישראל
↑  דדי הרניק, ‏"60 שנות דייוויס" פרק ראשון, עמ' 12, באתר איגוד הטניס בישראל
מארס גלובל סרוויור

| --- | --- |

המחשת אמן של MGS במאדים
 מידע כללי
 סוכנות חלל:  נאס"א
 מפעיל:  נאס"א 
 תאריך שיגור:  7 בנובמבר 1996
 משגר:  דלתא 2
 אתר שיגור:  נמל החלל קייפ קנוורל כן שיגור 17 
 Mars Global Surveyor
 משימה
 סוג משימה:  מקפת
 לוויין של:  מאדים
 תאריך כניסה למסלול:  11 בספטמבר 1997
 נטייה:  93°
 אפואפסיד:  17,836 ק"מ
 פריאפסיד:  171.4 ק"מ
 זמן הקפה:  11.64 שעות
 משך המשימה הכולל:  7 בנובמבר 1996 – הווה (28 שנים) 
 משך המשימה:  1 באפריל 1999 – 2 בנובמבר 2006 (7  שנים, 7  חודשים ויום)
 מידע טכני
 משקל:  1,030.5 ק"ג
 כוח:  980 ואט
 קישורים חיצוניים
 מספר קטלוג לוויינים:  24648
 מאגר המידע הלאומי:  1996-062A
 
שיגור MGS על גבי דלתא 2
תמונה שצולמה על ידי MGS המראה ערוצים על פני מאדים, שבכדור הארץ נוצרים בדרך כלל ממים זורמים, שאינם יכולים להתקיים בטמפרטורה השוררת על פני מאדים. מדענים משערים כי מים על מאדים יוצאים לפעמים מתחת לאדמה, יוצרים ערוצים ונחלים ונאספים בשלולית גדולה לפני שהם קופאים ונעלמים
המארס גלובל סרוויור (באנגלית: Mars Global Surveyor או בקיצור MGS) היא חללית רובוטית אמריקנית שפותחה עבור נאס"א על ידי המעבדה להנעה סילונית ושוגרה בנובמבר 1996. החללית בישרה את חזרתה של ארצות הברית לחקר מאדים אחרי 10 שנים שבהן לא שיגרה אף משימה אל מאדים. החללית השלימה את משימתה הראשית בינואר 2001 והייתה במהלך הרחבת המשימה השלישית שלה, כאשר ב-2 בנובמבר 2006 הפסיקה להגיב לפקודות שקיבלה מכדור הארץ. מאות שהתקבל שלושה ימים לאחר מכן התברר כי החללית הכניסה את עצמה ל-"Safe Mode". כל הניסיונות ליצור קשר מחדש עם החללית ולפתור את התקלה לא צלחו ובינואר 2007 הודיעה נאס"א על סיומה הרשמי של המשימה.
מבנה החללית

החללית, שנבנתה על ידי לוקהיד מרטין, מורכבת מ"קופסה" בצורת מלבן עם לוחות סולאריים דמויי כנפיים. בשעת השיגור החללית שקלה 1,060 ק"ג. רוב משקלה של החללית נמצא בקופסה המלבנית שהיא למעשה מרכז החללית. קופסה זו מורכבת משתי קופסאות מרובעות קטנות יותר המחוברות אחת לשנייה. קופסה אחת היא מודול הציוד ושם נמצאים המרכיבים האלקטרונים, מדעיים ומחשב החללית והקופסה השנייה היא מודול ההנעה ושם נמצאים המנועים הרקטיים והדלק של החללית.
על המארס גלובל סרוויור ישנם שישה כלים מדעיים:
MOC – מצלמה
MOLA – מד גובה (באמצעות לייזר)
TES – ספקטרומטר פליטה תרמית
MAG/ER – מגנטומטר ואלקטרון רפלקטומטר
USO/RS – מתנד למדידות דופלר
MR – קולט אותות
מצלמת ה-MOC שלחה לכדור הארץ יותר מ-240,000 תמונות מספטמבר 1997 עד לנובמבר 2006.
מהלך המשימה

ה-MGS שוגרה מנמל החלל קייפ קנוורל ב-7 בנובמבר 1996 על גבי משגר דלתא 2. החללית עברה מרחק של קרוב ל-750 מיליון ק"מ במשך 300 ימים ונכנסה למסלול סביב מאדים ב-12 בספטמבר 1997. כשהגיעה אל מאדים הופעלו מנועי החללית למשך 22 דקות שהאטו אותה, ואפשרו לכוח המשיכה של מאדים להכניסה למסלול סביבו. החללית נכנסה למסלול אליפטי גבוה סביב מאדים עם פריאפסיד של 262 ק"מ, אפואפסיד של 54,026 ק"מ ו-45 שעות להקפה.
לאחר הכניסה למסלול ביצעה החללית מספר תמרונים שהכניסו אותה למסלול נמוך יותר בעל פריאפסיד של 110 ק"מ. ככל שהתקרבה החללית אל מאדים היא הואטה מעט בגלל החיכוך עם האטמוספירה (אירוברייק). צפיפות האטמוספירה של מאדים בגבהים אלו היא נמוכה מאוד ולא מהווה סיכון לחללית.
ב-11 באוקטובר ביצע צוות הטיסה של החללית על כדור הארץ תמרון נוסף שהוציא את הפריאפסיד אל מחוץ לאטמוספירת מאדים מפני שלחץ האוויר במאדים גרם לפגיעה קלה בפאנלים הסולאריים של החללית שכבר נפגעו מעט בשיגור. תמרון נוסף בוצע ב-7 בנובמבר.
בין מאי לנובמבר 1998 התמרונים הופסקו כי היו עלולים להכניס את החללית למצב שבו היא לא תקבל יותר מספיק אור השמש, שהיה דרוש לה לשם הפקת אנרגיה חשמלית. במקום זאת התקופה נוצלה לקבלת מידע רב ככל האפשר מהחללית. מידע התקבל מהחללית בין 2 ל-4 פעמים כל יום. התמרונים חודשו בנובמבר 1998 ונמשכו עד למרץ.
מהלך המשימה > תוצאות המשימה המרכזית

אחרי ניתוח מאות תמונות באיכות גבוהה שנשלחו מה-MGS, קבוצת החוקרים שחקרה את התצלומים גילו כי מזג האוויר והרוחות על מאדים יוצרים שינויים בתוואי השטח ובמיוחד דיונות חול דומות מאוד למספר מדבריות בכדור הארץ.
תוצאות מהמשימה המרכזית (1996–2001) פורסמו במחקר גאופיזי על ידי מ. מלין וק. אדג'ט. חלק מהגילויים מהמשימה הם:
נמצא כי לכוכב יש קרום בעובי של כ-10 ק"מ
חצי הכדור הצפוני מלא במכתשים בדיוק כמו החצי הדרומי אבל מכתשיו קבורים
צורות נוף רבות, במיוחד מכתשים, נקברו, ונחשפו מחדש
מאות ערוצים התגלו על מאדים, ערוצים שנוצרו על ידי מים זורמים, ייתכן שאפילו בתקופות האחרונות
אזורים נרחבים ממאדים מכוסים על ידי שכבה שמכסה הכול למעט את מדרונות ההרים. השכבה לעיתים חלקה ולעיתים מצולקת, יש מאמינים כי הצלקות נוצרו בעקבות בריחת מים בתהליך האצלה (קרח שהופך ישר לאדים ללא הגעה למצב נוזלי)
מספר אזורים מכוסים בהמטיט שיכול להיות שהגיעו למקומם על ידי זרימת מים בעבר
פסים אפלים על מאדים התגלו להיות תוצאה של סופות אבק ששינו את מצבם תוך לפעמים חודש אחד בלבד
שרידי כיפת הקוטב הדרומי של מאדים נמצאו דומים לגבינה שווייצרית. הבורות בקוטב הם בעומק של מטרים ספורים בלבד שמעמיקים עם הזמן, דבר היכול להעיד על התחממות של מאדים
ספקטרומטר הפליטה התרמית גילה שכמעט כל מאדים מכוסה באבנים וולקניות
מאות סלעים ענקיים נמצאו במספר אזורים. דבר זה מעיד כי קיימים על מאדים חומרים שלא מתפרקים בקלות אפילו לא כשהם מתדרדרים במדרונות ההרים.
אלפי פסים שחורים נצפו על מדרונות ההרים. רוב המדענים מאמינים כי הם תוצאה של סופות אבק אבל יש מאמינים כי הפסים נוצרו כתוצאה מזרימת מים.
מהלך המשימה > איבוד הקשר

ב-2 בנובמבר 2006 נאס"א איבדה קשר עם החללית אחרי מתן פקודה לחללית לשנות את מצב הפאנלים הסולאריים. מספר ימים חלפו ואז התקבלה הודעה מהחללית שדיווחה כי היא נכנסה ל־Safe Mode והיא מחכה להוראות נוספות.
ב-20 בנובמבר 2006 החללית MRO ניסתה לצלם את ה-MGS כדי לראות אם הוא עדיין פעיל אך הניסיון כשל. ב-21–22 בנובמבר 2006 ה-MGS כשל להעביר תשדורת אל הרובר אופרטוניטי (מארס רובר). נאס"א הודיעה ב-13 באפריל 2007 כי החללית אבדה בעקבות פגם במידע שהועבר לחללית.
החללית תוכננה כך שתקיף את מאדים במשך שנת מאדים אחת (כשתי שנות ארץ) אבל המשימה נמשכה פי שלושה מהמתוכנן.
מרכז תקשורת לתוכנית MER

מארס גלובל סרוויור שימש כמרכז תקשורת בין כדור הארץ לרוברים ספיריט ואופרטוניטי שנשלחו במסגרת תוכנית מארס רובר (MER). חלקים מ-MGS תוכננו להישאר פעילים עד לפחות ספטמבר 2008 כדי לסייע בהתקשרות עם הרוברים.